Rein Avarmaa
Rein Avarmaa (26. detsember 1940 Tallinn – 7. august 1987 Tartu) oli eesti füüsik. 1964. aastal lõpetas ta Tartu Riikliku Ülikooli. Aastail 1966–1973 töötas Eesti NSV Teaduste Akadeemia Füüsika ja Astronoomia Instituudis, hiljem oli ENSV Teaduste Akadeemia Füüsika Instituudi vanemteadur ja laborijuhataja. Ta uuris peamiselt fotosünteesivate biopigmentide optilist kõrglahutusspektroskoopiat. Ta on maetud Tartu Raadi kalmistule.